Euroopa Liidu Teataja L 072 , 11/03/2004 Lk 0086 - 0090



Komisjoni otsus, 1. märts 2004, milles kehtestatakse salmonelloosi puhul lisatagatised Soome ja Rootsi saadetavate munakanade osas (teatavaks tehtud numbri K(2004) 582 all) (EMPs kohaldatav tekst) (2004/235/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] eriti selle artikli 9b lõiget 2, ning arvestades järgmist: (1) Komisjoni 21. aprilli 1995. aasta otsust 95/161/EÜ, millega kehtestatakse salmonelloosi osas lisatagatised Soome ja Rootsi saadetavate munakanade partiide puhul, [2] on oluliselt muudetud. [3] Nimetatud otsus tuleks selguse ja otstarbekuse huvides kodifitseerida. (2) Komisjon on heaks kiitnud Soome ja Rootsi esitatud kodulindude salmonelloosi kontrolli käsitlevad rakenduskavad. Need programmid hõlmavad erimeetmeid munakanade, nimelt toidumunade tootmiseks ettenähtud produktiivlindude kohta. (3) Tuleks ette näha Soome ja Rootsi poolt meetmeprogrammide alusel ettenähtud tagatistega samaväärsed tagatised. (4) Need lisatagatised peavad põhinema Soome ja Rootsi saadetavate lindude mikrobioloogilisel uurimisel. (5) Tuleks kehtestada proovide mikrobioloogilise uurimise kord, sätestades selleks proovivõtumeetodi, võetavate proovide arvu ja proovide uurimise mikrobioloogilise meetodi. (6) Neid tagatisi ei tohiks kohaldada linnukarja suhtes, mis on hõlmatud Soome ja Rootsi rakendatud programmiga samaväärseks tunnistatud programmiga. (7) Kolmandatest riikidest pärit partiide osas peaksid Soome ja Rootsi kohaldama sama rangeid impordinõudeid kui käesolevas otsuses sätestatud nõuded. (8) Käesolevas otsuses kirjeldatud meetmete puhul võetakse arvesse Euroopa Toiduohutusameti arvamust. (9) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Soome ja Rootsi saadetavate munakanade, nimelt toidumunade tootmiseks ettenähtud produktiivlindude puhul tehakse päritolukarjalt võetud proovi mikrobioloogiline test. Artikkel 2 Artiklis 1 osutatud mikrobioloogiline uuring tehakse I lisa kohaselt. Artikkel 3 1. Soome ja Rootsi saadetavatele munakanadele lisatakse II lisas esitatud tõend. 2. Lõikes 1 sätestatud sertifikaadi puhul: - võib sellele lisada direktiivi 90/539/EMÜ IV lisa näidistõendi 3, - see võib moodustada osa esimeses taandes osutatud sertifikaadist. Artikkel 4 Käesolevas otsuses ettenähtud lisatagatisi ei kohaldata linnukarja suhtes, mis on hõlmatud programmiga, mis on direktiivi 90/539/EMÜ artiklis 32 sätestatud korras tunnistatud samaväärseks Soome ja Rootsi rakendatavate programmidega. Artikkel 5 Otsus 95/161/EÜ tunnistatakse kehtetuks. Viiteid kehtetuks tunnistatud otsusele käsitatakse viidetena käesolevale otsusele ja neid tuleks lugeda vastavalt IV lisas esitatud vastavustabelile. Artikkel 6 Käesolev otsus on adresseeritud liikmesriikidele. Brüssel, 1. märts 2004 Komisjoni nimel komisjoni liige David Byrne [1] EÜT L 303, 31.10.1990, lk 6. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 105, 3.5.1995, lk 44. Otsust on muudetud otsusega 97/278/EÜ (EÜT L 110, 26.4.1997, lk 77). [3] Vt III lisa. -------------------------------------------------- I LISA 1. Üldeeskirjad Päritolukari tuleb isoleerida 15 päevaks. Mikrobioloogiline test tuleb teha 10 päeva enne partii edasisaatmist. Mikrobioloogiline test peab hõlmama järgmiseid invasiivseid serotüüpe: - Salmonella gallinarum, - Salmonella pullorum, - Salmonella enteritidis, - Salmonella berta, - Salmonella typhimurium, - Salmonella thompson, - Salmonella infantis. 2. Proovivõtumeetod Väljaheite liitproovid, mis koosnevad vähemalt 1 g kaaluvatest värsketest üksikproovidest, tuleb võtta juhuslikult kindlast arvust kohtadest hoones, kus linde hoitakse, või kui lindudel on vaba juurdepääs ettevõtte mitmele hoonele, tuleb proovid võtta igast hoonerühmast, kus linde hoitakse. 3. Võetavate proovide arv Proovide arv peab võimaldama tuvastada 95 % usaldusväärsusega salmonelloosi esinemine 5 % ulatuses. 4. Proovide uurimise mikrobioloogilised meetodid - Salmonellaproovide mikrobioloogiline testimine tuleks läbi viia Rahvusvahelise Standardiorganisatsiooni standardi ISO 6579 uusima väljaande või Põhjamaade Toiduanalüüsi Komitee kirjeldatud uusima meetodi (NMKL meetod nr 71) järgi. - Liikmesriikide vaheliste vaidluste korral analüüsitulemuste üle tuleks standardmeetodiks pidada Rahvusvahelise Standardiorganisatsiooni standardi ISO 6579 uusimat väljaannet. -------------------------------------------------- II LISA +++++ TIFF +++++ -------------------------------------------------- III LISA Kehtetuks tunnistatud otsused ja nende muudatused Komisjoni otsus 95/161/EÜ | (EÜT L 105, 9.5.1995, lk 44) | Komisjoni otsus 97/278/EÜ (üksnes artikkel 2) | (EÜT L 110, 26.4.1997, lk 77) | -------------------------------------------------- IV LISA Vastavustabel Otsus 95/161/EÜ | Käesolev otsus | Artiklid 1–4 | Artiklid 1–4 | Artikkel 5 | – | – | Artikkel 5 | Artikkel 6 | Artikkel 6 | I–II lisa | I–II lisa | – | III lisa | – | IV lisa | --------------------------------------------------